Derbi London Utara semakin dekat.
Lapan hari lagi, Arsenal akan melawan Tottenham.
Ini antara perlawanan bola sepak paling sengit di dunia.
Bagi pemain, ini ujian yang tiada bandingan.
Tapi sebelum boleh fokus kepada itu, mereka perlu menghadapi Burnley.
Selepas kemenangan pertama Liga Perdana musim ini,
Arsenal memulakan perjalanan 740 kilometer pergi balik ke Lancashire.
KELAB BOLA SEPAK BURNLEY
Naratif mengenai Arsenal buat masa ini,
satu perlawanan sahaja pun mampu mengancam kedudukan mereka.
Ya.
BURNLEY LWN ARSENAL STADIUM TURF MOOR - 18 SEPTEMBER 2021
Mikel Arteta masih menghadapi tekanan.
Setakat ini, selepas empat perlawanan dalam liga,
Arsenal hanya mendapat satu gol.
Perlawanan bermula.
Belokan baik oleh Saka, berlari ke arah pertahanan Burnley,
peluang terbuka disebabkan Pépé, yang nampaknya telah tersadung.
Cantik tendangan percuma Ødegaard.
Tiga puluh minit berlalu di Turf Moor.
Arsenal mendahului satu-kosong.
Inilah gol pertama pemain Norway ini sejak kembali ke Arsenal.
Masa telah tamat.
Sepakan Ødegaard meraih tiga mata.
Arsenal semakin meningkat, menang dua kali berturut-turut.
Mereka mula membina momentum.
Sebaik saja perlawanan berakhir, hanya satu perkara bermain di fikiran penyokong.
Takkanlah kita nak kalah di derbi London Utara nanti, bukan?
Tottenham minggu depan ujian besar.
Saya tak optimistik, pada masa yang sama, saya juga tak pesimistik,
tapi begitulah keadaannya menjadi penyokong Arsenal.
Namun, kemenangan itu menanam keyakinan seraya mereka kembali ke London Utara.
Awak mencintai kerja awak. Itulah keghairahan namanya.
Kita harus yakin. Kita harus bertenaga.
Tunjukkan kepada mereka semangat awak.
Jom kita buat.
SEGALANYA ATAU TIADA: ARSENAL
SUARA LATAR OLEH DANIEL KALUUYA
48 JAM SEBELUM DERBI LONDON UTARA
PIERRE-EMERICK AUBAMEYANG PENYERANG
Adakah ramai yang tahu kisahnya?
Tiada sesiapa tahu kisahnya.
Ini kali pertama saya menceritakan sebab saya membuat bentuk bintang ini
setiap kali melawan Tottenham.
Pada tahun 2016,
saya kehilangan datuk saya. Kami melawan Tottenham pada hari itu.
Sebab itulah saya buat bintang ini setiap kali melawan mereka kerana,
pada hari itu, saya menjaringkan dua gol untuknya
dan saya sangat gembira. Sebab itulah mulai hari itu,
saya sentiasa buat sesuatu untuknya dan dialah bintang saya.
Ayah buat bintang?
-Cantik tak? -Sangat.
-Kamu suka? -Ya.
Kamu pun suka?
Bagaimana perasaan menjaringkan gol Ahad ini?
Pasti mengujakan. Harap-harap ia akan berlaku.
Tapi saya tahu perasaan apabila menjaringkan gol.
Saya pernah menjaringkan gol derbi sebagai tuan rumah,
jadi saya tahu perasaannya dan saya cuma menantikannya.
KELAB BOLA SEPAK ARSENAL
Selamat pagi, semua.
Kita akan buat satu latihan ringkas, selepas itu saya terangkan sebabnya.
Kalian akan nampak satu gambar, okey?
Yang kalian perlu buat... Saya akan beri masa 45 saat,
cuba hafal semua gambar yang ada.
Ini bukan satu pertandingan.
Mudah saja, kalau salah, tak apa.
Pépé nampak risau.
Nico, awak risau? Ini bukan peperiksaan.
Mesti ada posisi dan nombornya. Tolong hafal.
Okey, berapa ramai dapat hafal yang ini,
dan berapa ramai dapat hafal bahagian ini? Kieran.
Saya cuba hafal yang sebelah kanan.
-Tapi awak dapat hafal semua? -Tak.
Ben?
Mikel Arteta mahu pasukannya serasi.
Awak tak dapat sebelah ini?
Jadi, gerak hati pemain perlu tahu lokasi masing-masing di atas padang.
-Dapat semua yang sebelah kiri? Sini? -Tak cukup masa.
Okey, bolehkah kita kata, ramai antara kalian
dapat menghafal yang sebelah kanan hampir 100 peratus,
dan kalian terkial-kial nak hafal 30, 40, 50 peratus yang ini?
B, agaknya kenapa kita dapat hafal yang ini?
Kerana itu latihan harian kami.
Jadi, disebabkan kita berlatih begitu, otak kita bagaimana?
Ini disebabkan kita dah belajar sesuatu
dan melihat gambar ini, kita memproses maklumat berdasarkan itu.
Dalam perlawanan, kita tak banyak masa untuk membuat pilihan,
jadi pengajarannya hari ini ialah betapa pentingnya
kita semua tahu segala yang berlaku di atas padang
kerana itu akan memudahkan kita membuat pilihan.
Jadi, dalam serangan atau pertahanan,
jika secara visual tanpa perlu berfikir, kita tahu semua yang sedang berlaku,
setiap gerakan dan gerakan seterusnya
cara semua unit berfungsi dan saling berinteraksi,
itulah sebabnya.
Arsenal menuju ke derbi London Utara
corot di tangga ke-13 dan di bawah Tottenham.
Okey, semua, tolong ke depan.
Kelab ini membina pasukan untuk masa depan,
tapi pengurusnya mahu mereka menunjukkan hasil sekarang.
Senyum lebar.
Senyum lebar-lebar.
Senyum lebar-lebar. Buat gaya gembira.
Pengurusnya yakin dengan pemain-pemain muda ini
kerana dia tahu betapa berbakatnya mereka.
Contohnya Emile Smith Rowe.
Ini dia pada usia 15 tahun.
Dari segi kawalan bola, dia berbakat semula jadi.
Emile, itu jauh lebih baik.
Berikan jarak sekurang-kurangnya satu meter dari garisan,
kalau-kalau awak nak ke tepi. Awak terlalu rapat.
Bagi Emile Smith Rowe, derbi London Utara lebih istimewa.
Saya menyokong Arsenal sejak kecil.
EMILE SMITH ROWE PEMAIN TENGAH
Malangnya, bapa saya penyokong Spurs, jadi suasana di rumah agak toksik.
Memang dia bangga dengan saya, tapi setiap kali saya melawan Spurs,
pasti kami akan mempersendakan satu sama lain.
Apa gambaran pertama awak tentang Emile?
Emile, sangat pemalu, tak suka berhubung mata dengan orang.
Dia berasa...
mungkin agak tak selesa dan tak yakin diri.
Tapi kita boleh nampak kebaikan hatinya dan semuanya ada padanya.
Bakat Emile memang menonjol.
Tapi pihak kelab meminjamkannya untuk membentuk peribadinya.
Semasa meminjamkannya, saya kata,
"Saya takkan tengok perlawanan awak,
"saya cuma nak dengar kata-kata orang tentang awak semasa di sana.
"Cara awak digambarkan sebagai manusia, bukan sebagai pemain.
"Sebagai seorang pemain, awak memang berkebolehan,
"tapi bolehkah awak menanggung tekanan di bilik persalinan dan di luar?
"Saya tak tahu, jadi pergilah ke sana dan latih diri awak."
Dia benar-benar berjaya.
Kini, pada usia 21 tahun dia pemain nombor sepuluh Arsenal.
Ini amat bermakna bagi saya.
Sejak kecil, saya mengidamkan jersi nombor sepuluh ikonik ini.
Penggantungan dah tamat.
Penggantungan saya dah tamat.
Terus masuk?
Awaklah masa depan.
Taklah.
Saya dah kata sejak mula lagi. Awaklah masa depan.
Ini bukan hal masa depan, tapi sekarang.
Bayangkan menjadi nombor 10, dan kapten di masa depan.
Kejar dari kiri ke kanan.
Seorang lagi pemain muda berbakat yang Mikel percaya
ialah Bukayo Saka, berusia 20 tahun.
Ibu bapanya datang ke London dari Nigeria.
Bukayo dimasukkan ke akademi Arsenal pada usia hanya lapan tahun.
Dengan pantas dia jelas menunjukkan bakat luar biasa.
Mungkin satu dalam seratus orang lebih kurang,
budak-budak lepasan akademi masuk ke pasukan pertama.
Pertama kali masuk ke bilik persalinan pasukan pertama,
itulah masanya saya terfikir,
"Okey, saya dah sampai, inilah hidup sebagai pemain pasukan pertama."
Bukayo menambat hati negara ini kerana bermain untuk England.
Pihak media mempersoalkan kegagalannya menjaringkan gol selepas 19 perlawanan.
Mikel, B bagaimana?
B?
Ya, dia okey?
Dia kurang yakin diri.
Kita telah meyakinkan dia tentang pencapaiannya,
dia antara pemain terbaik.
Jika asalnya kita di sini, nak ke mana lagi?
Hanya ada satu arah.
England, maaflah, mereka memang pakar dalam
mengambil seseorang kemudian melumpuhkan keyakinan mereka.
Tugas kita, bermula dengan kelab ini, ialah melindungi mereka sebaik mungkin.
Pada masa yang masa, mendidik mereka, mereka ada tanggungjawab.
Mereka boleh terus berkembang sebagai individu
dan secara profesional, dalam persekitaran kelab kami.
-Bersenam di gim tadi? -Ya, bahagian bawah tubuh.
Setiap detik perlawanan Emile yang lepas dianalisa
dan dia diberi maklum balas.
#9 EMILE DEF - EMILE - MENANGI INI
Apa terjadi di sini?
-Saya cuba merebut bola. -Okey.
Dia hulurkan kakinya.
-Saya terjatuh. -Kuat sikit.
Saya tak dengar.
-Saya cuba merebut bola. -Ya?
-Dia menolak saya ke tepi. -Ya.
-Tapi itulah pertarungannya. -Ya.
Bagi saya, awak perlu memenanginya, ya?
Seperti dalam latihan kita, apabila mempertahankan...
Apabila ada situasi, pertarungan kecil satu lawan satu, semua saat itu,
serta dalam situasi spesifik awak mesti berjaya berebut bola, Emile.
Lebih-lebih lagi kerana awak lebih pantas, ya?
Yang penting awak gunakan tubuh awak dan beranikan diri,
untuk melepaskan bola, untuk berlari,
untuk menjayakan sesuatu kerana awak pemain yang kreatif.
Saya nak awak lebih dalam situasi begitu, ya?
24 JAM SEBELUM PERLAWANAN
PIALA EROPAH PIALA JUARA-JUARA
Orang sangka disebabkan ini hidup yang awak impikan
hidup awak senang, tapi awak menghadapi masalah yang tiada pada orang lain.
Awak hanya perlu bermain,
berseronok, untuk merasai diri sendiri. Awak macam serabut sekarang.
Entahlah. Mungkin saya tersilap.
Awak setuju?
Ya, saya setuju.
Kerana semasa saya paling cemerlang, saya begitu tenang.
Yakin, tak berfikir lebih-lebih, saya cuma bermain dan berseronok.
Ada kisah di sebalik seseorang...
CARLOS CUESTA JURULATIH PERKEMBANGAN INDIVIDU
...dan sering kali kita, atau masyarakat secara umum,
mengkritik atau menilai tanpa menyedari bahawa seseorang itu sedang berusaha.
Awak nak berada di mana?
Sekarang, hari ini, sehari sebelum derbi.
Awak rasa apa yang diperlukan untuk menang?
Ya, rasanya boleh.
Rasanya pada mulanya, permulaannya agak teruk.
Semua orang pun kecoh,
tapi musim ini tak ditentukan selepas tiga perlawanan.
Ia begitu panjang.
Saya pun rasa begitu, jadi saya rasa tak mengapa.
Dua perlawanan yang perlu dimenangi akan dimenangi,
dan saya rasa semangat kepasukan dan keyakinan kita jauh lebih baik,
dan jika kita memang esok, rasanya akan terus meningkat.
-Awak dah cakap. -Kita tengok nanti.
Kami melawan Spurs Ahad ini.
Kami mahu menang dan langsung tak mahu dikalahkan oleh mereka.
TUKANG GUNTING RAMBUT ARSENAL SENARAI HARGA
Inilah saat dalam hidup saya Arsenal dan Spurs berada di tahap yang sama.
Ini hak bermegah.
Jika menang, memang seronok, tapi jika kalah...
Jika kalah, memang teruk perasaannya.
Dalam perlawanan yang sebegitu penting,
pemain pun merasai ketegangannya, dan ini perkara menakutkan.
Derbi London Utara ialah perlawanan terbesar musim ini.
Bayangkan menjaringkan gol di derbi London Utara.
Pasti sangat seronok.
Minggu yang penting, ya, dengan derbi London Utara?
Sememangnya. Sekarang kami perlu merancang
dan kami tahu kami perlukan hasilnya.
Apakah perasaan bermain di derbi London Utara sebagai tuan rumah?
Derbi London Utara sentiasa sengit.
Seringkali agak ganas.
Ada kalanya, muncul saat-saat cemerlang.
Thierry Henry...
Dia terus mara! Thierry Henry!
Ya Tuhan, menakjubkan! Dia memang menakjubkan!
Thierry Henry mencuri perhatian di London Utara.
Antara masalah mana-mana pasukan Arsenal
ialah dibandingkan dengan legenda masa lalu.
Itu tak adil. Tak adil membandingkan era...
THIERRY HENRY PEMEGANG REKOD PENJARING GOL ARSENAL
...dan tak adil mengharapkan orang bermain dengan cara sama
dan saya rasa Arsenal sedang berkembang,
tapi di samping itu, tak lupa asal usul kita.
Orang bercakap tentang mengembalikan DNA Arsenal.
DNA Arsenal ialah bertanding untuk menang.
Saya bercakap tentang sikap dan mentaliti
dan cara kita berjalan, berlari, bernafas, berfikir, tidur
dan makan macam pasukan empat teratas.
Bagi saya, Arsenal juga melambangkan
bukan saja semua kemenangan kami sebagai pasukan,
tapi juga kesannya kepada masyarakat.
Ia sentiasa kelab orang ramai, kelab jalanan.
Arsenal antara kelab yang terawal mengambil pemain kulit Hitam,
jadi ia memang mewakili rakyat UK dan suasana London.
Saya harap pihak kelab sedar kita bermain untuk siapa.
Tapi dalam pasukan ini, saya boleh memahami dan menyokong
Bukayo Saka dan Smith Rowe,
kerana saya nampak dah tertulis pada dahi mereka, Kelab Bola Sepak Arsenal.
Awak nampak tadi?
Cara mereka bermain, berjalan,
cara mereka berlari dan bertarung.
Semasa mereka tersasar, semasa menjaringkan gol atau tidak,
memang dah tertulis.
Kelab Bola Sepak Arsenal.
TOTTENHAM HOTSPUR LWN ARSENAL STADIUM EMIRATES - 26 SEPTEMBER 2021
90 MINIT SEBELUM BERMULA
Para pemain memilih muzik di dalam bilik persalinan.
Biasanya, Mikel akan bercakap sejam sebelum perlawanan.
Kemudian sekali lagi sebelum mula.
-Semua dah ada? -Ya, sudah.
Kalian dah bersedia sepenuhnya. Saya yakin.
Saya boleh nampak dan merasainya. Semasa latihan,
saya nampak sikap dan riak wajah kalian.
Ini pandangan saya tentang perlawanan hari ini.
Kalian dah bersedia dari segi fizikal, taktikal,
kalian dah sedia dari segi teknikal, persefahaman antara kalian amat bagus.
Saya nak jelaskan perkara yang amat penting dalam perlawanan ini.
Bermainlah dengan hati yang berani.
Pada masa yang sama, bermainlah dengan otak bergeliga.
Kedua-duanya perlu bekerjasama.
Ini keghairahan awak,
betapa banyak usaha awak curahkan dari lubuk hati awak,
betapa banyak awak membakar semangat dan menumpukan diri kepada perlawanan.
Kita akan diganggu semasa perlawanan,
Højbjerg, Harry Kane, Dele Alli, Dier, kalian sentiasa mengawalnya.
Apabila perlu membuat keputusan, buat secara berperingkat,
kalian tak boleh bermain laju-laju sepanjang masa.
Jika kita buat dua perkara itu,
tinggal satu lagi perkara paling berkuasa dalam perlawanan ini.
Penyokong kita, melihat adanya dua perkara ini...
GHAIRAH - KEJELASAN
...mereka akan menyokong kalian dan memberi perkara ini.
TENAGA
Saya sendiri pernah mengalaminya.
Sebaik saja tiga perkara ini bergabung dalam perlawanan ini,
kalian akan berasa gagah di atas padang itu,
kalian tak boleh dihalang, kalian kebal dan tak boleh ditandingi.
Ini perlawanan hari ini, yang lain-lain kalian dah tahu.
Ayuh, semua.
Tottenham mendahului liga beberapa minggu lalu,
tapi selepas beberapa kekalahan mereka perlu membuktikan sesuatu.
Ini berita penuh pasukan, Gigi.
Xhaka kembali setelah digantung, satu saja pertukaran.
Mereka berbaris bersama Ramsdale di gol, Tomiyasu, Gabriel, White,
dan Tierney untuk pertahanan.
Xhaka dan Partey akan berada di bahagian tengah,
dengan Smith Rowe, Ødegaard, dan Saka di belakang Aubameyang.
Manakala Tottenham Hotspur membuat tiga pertukaran...
30 MINIT SEBELUM PERLAWANAN
Ayuh, semua. Mari mula pergi.
Kami sayang Arsenal, memang sayang
Oh, Arsenal, kami sayang!
Kami sayang Arsenal, memang sayang
10 MINIT SEBELUM PERLAWANAN
Semua orang dah masuk?
Mari, Stuart.
Selama 30 tahun, dia merakam emosi.
Orang, emosi, dan pasukan.
Saya nak dia ceritakan perasaannya terhadap kalian
kerana dia jumpa kalian hari-hari, dan terhadap kelab kita.
Susahnya.
Ini kelab saya. Saya amat sayang kelab bola sepak ini.
Saya amat sayang kalian semua.
Selama 30 tahun, saya mengambil gambar pemain yang hebat,
pemain bertaraf dunia, pasukan yang hebat.
Melihat kalian semua, ini pasukan yang hebat.
Ini pasukan hebat. Saya penyokong seumur hidup saya.
Kita perlu menang hari ini.
Saya seorang penyokong. Penyokong di luar sana,
sanggup buat apa-apa saja untuk menang hari ini.
Tengok mereka. Kalian keluar dulu, merebut bola dulu,
dengarlah sorakan penonton, mereka pasti akan menyokong kalian.
Menangi setiap rebutan. Apabila menjaringkan gol, lihat muka mereka,
lihat emosinya, betapa kalian disayangi.
Tunjukkanlah kasih sayang kalian terhadap mereka, okey?
Mari kita pergi!
Cabaran yang baik oleh Ben White.
Itulah cabaran yang menentukan suasana perlawanan.
Arsenal lebih cekap antara kedua-dua pasukan.
Ødegaard mara ke depan, Aubameyang mendahuluinya,
mencari Saka, sudut kanan kawasan penalti.
Saka menendangnya kembali, Smith Rowe dah tiba!
Smith Rowe membolehkan Arsenal mendahului!
Permainan baik oleh Arsenal.
Satu-kosong untuk Arsenal.
Satu-kosong untuk Arsenal bunyi sorakan di stadium Emirates.
Satu-kosong untuk Arsenal Satu-kosong untuk Arsenal.
Gabungan Smith Rowe dan Saka cukup mantap.
Smith Rowe, penjaring gol, merempuh ke arah kawasan penalti.
Smith Rowe kepada Aubameyang!
Arsenal meraih gol kedua.
Aubameyang!
Bola dihantar oleh Xhaka kepada Ødegaard,
kepada Smith Rowe, Smith Rowe kepada Saka
untuk merebut peluang yang dibuka oleh Reguilón.
Saka meluru ke depan, tiga lawan dua,
Saka cuba menghantar bola, hanya dia saja.
Kembali kepada Saka dan dia berjaya.
Arsenal benar-benar kuat hari ini.
Ini gol pertama Saka dalam liga ini selepas 20 perlawanan.
SEPARUH MASA ARSENAL 3 - 0 TOTTENHAM
Syabas, semua. Kita buat lagi!
Teruskan, semua. Teruskan.
Ayuh, semua. Bermula sekali lagi.
Pesanan pertama saya, kita perlu bermain separuh masa kedua
dan menaikkan lagi tahapnya.
Kita mampu melakukannya, hapuskan mereka.
Dalam perlawanan begini, kita perlu matikannya.
Itu pesanan saya sejak mula lagi.
Apabila boleh, sebanyak mungkin, pada detik yang sesuai
dengan kesungguhan dan rentak yang ditunjukkan,
merebut dan mengendalikan bola macam kalian buat tadi,
teruskan, kerana mereka akan mencari peluang,
pemain mereka akan diarah ke depan.
B, bagus awak tadi, awak banyak dapat bola kedua.
Inilah kuncinya, kita mesti kekalkan rentak ini.
Saka mengawal bola, cuba membolos dari Skipp.
Smith Rowe, Saka pun ada.
Smith Rowe membelakangi gol, ke Ødegaard,
Arsenal mengancam lagi, menghantar ke Aubameyang.
Bola ke depan, Harry Kane masuk,
Harry Kane, gol, itu tersasar. Bendera juga tak dinaikkan.
Menggelongsor, menghantar kepada Reguilón,
bermain rendah, Son, Son menjaringkan gol.
Terlanggar tiang, diselamatkan oleh Ramsdale.
Sikit lagi. Itu dia, wisel akhir berbunyi.
Mikel Arteta menumbuk langit di Stadium Emirates ini.
Kemenangan yang sewajarnya bagi Arsenal, cemerlang sekali di separuh masa pertama.
Emile, baru 50 perlawanan bersama Arsenal,
prestasi awak cukup hebat.
Adakah ini hari terbaik?
Tentu sekali. Ini mungkin hari terbaik dalam hidup saya,
memenangi derbi London Utara sebagai tuan rumah
dan menjaringkan gol ditonton oleh keluarga saya, seronok sekali.
London Utara berwarna apa?
-Merah. Tolonglah, kawan. -Ayuh.
Merah, warnanya merah!
Inilah yang terbaik.
Kejayaan demi kejayaan.
Kalau suka gelongsor lutut, berbaloi tiket perlawanan ini.
Hari-hari begini menjadikan betapa seronok menyokong pasukan ini. Tak sangka.
Ayuh!
Ayuh, kawan! Ya!
Kita di sini Kita di sini dan ayuh
Naiklah semua Kita akan berangkat
Ayuh
Saka dan Emile Smith Rowe
Semua sekali!
Kita di sini Kita di sini dan ayuh
Naiklah semua Kita akan berangkat
Ayuh
Saka dan Emile Smith Rowe
Ayuh Arsenal!
Ini untuk awak. Semua orang menandatanganinya dan ini untuk awak.
London Utara berwarna merah malam ini.
Arsenal memenangi derbi London Utara ke-204 malam ini.
Inilah kemenangan yang boleh memulakan musim.
Sambil musim ini berterusan,
jelas sekali Arsenal mula memenangi semula hati penyokongnya.
Satu, dua, tiga, empat Saya suka, suka, suka
Saya suka
Ayuh
Saka dan Emile Smith Rowe
Satu, dua, tiga, empat
Saya suka, saya suka, saya suka, saya suka
Ayuh
Saka dan Emile Smith Rowe
SETERUSNYA...
Saya yakin kita akan menewaskan mereka di Anfield.
Nampaknya ada pertengkaran di garisan tepi
dan Arteta dan Klopp seperti nak mula bergaduh.
Diogo Jota menyelit di belakang Ramsdale.
Memalukan betul.
Saya boleh menukarnya, jangan ingat kita akan guna pasukan sama.
-Aubameyang ke bangku. Memang patut. -Eloklah, rasanya.
Terkena palang gol dari sini tadi. Masuk ke belakang net kali ini!
TERIMA KASIH KEPADA PARA PEMAIN, JURULATIH DAN STAF KELAB BOLA SEPAK ARSENAL
Terjemahan sari kata oleh Faizah Asma' Mohamed Anuar
Penyelia Kreatif